Diari Oficial de la Generalitat Valenciana


Sumari del DOGV 8640, del 23-09-2019 (2019/8866)

RESOLUCIÓ de 18 de setembre de 2019, de la Conselleria d'Educació, Cultura i Esport, per la qual es constitueix el Col·legi Rural Agrupat d'Educació Infantil i Primària Terra de Riuraus.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8640

Data del DOGV
:   23-09-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8866


Data del document
:   18-09-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 18 de setembre de 2019, de la Conselleria d'Educació, Cultura i Esport, per la qual es constitueix el Col·legi Rural Agrupat d'Educació Infantil i Primària Terra de Riuraus. [2019/8866]  
El Reglament orgànic i funcional de les escoles d'Educació Infantil i dels col·legis d'Educació Primària, aprovat pel Decret 233/1997, de 2 de setembre (DOGV de 08.09.1997), del Govern Valencià, en l'article 2, faculta la conselleria competent en matèria d'educació per a establir agrupacions d'unitats situades en diferents localitats, de manera que puguen constituir-se en un col·legi rural agrupat.  
  
L'Ordre de 15 de maig de 1997, de la Conselleria de Cultura, Educació i Ciència (DOGV de 04.07.1997), regula el procediment per a la constitució dels col·legis rurals agrupats d'Educació Infantil i Primària.  
  
Els consells escolars del Col·legi d'Educació Infantil i Primària Sants Cosme i Damià, de Llíber, i del Col·legi d'Educació Infantil i Primària Mosquera, d'Alcalalí, han sol·licitat, d'acord amb les disposicions legals esmentades, constituir-se en un col·legi rural agrupat (CRA). L'expedient, incoat per la Direcció Territorial d'Educació, Cultura i Esport d'Alacant, ha sigut informat favorablement per la Inspecció d'Educació. Aquesta proposta també ha sigut informada favorablement per la Direcció General de Política Educativa sobre la base de la conveniència d'accedir a la proposta i constituir un col·legi rural agrupat per a garantir l'escolarització dels alumnes en el seu entorn social, econòmic i cultural, i aconseguir al mateix temps una major eficiència dels recursos personals i materials destinats a la zona.  
  
L'esmentat reglament, en l'article 5, estableix que els col·legis rurals agrupats tindran la denominació específica que aprove la conselleria competent en matèria educativa a proposta del centre i prèvia consulta als ajuntaments implicats. Així mateix, estableix, en l'article 4.3, que no podrà haver-hi al mateix municipi centres amb la mateixa denominació específica o que puguen induir a error o confusió. La denominació proposada és ?Terra de Riuraus?. En el Registre de Centres Docents de la Comunitat Valenciana no hi ha inscrit cap centre en aquella localitat amb la denominació proposada.  
Per tot això, d'acord amb la proposta de la Direcció General de Centres Docents, i en virtut de les competències que em confereix l'article 28 de la Llei 5/1983, de 30 de desembre, del Consell, resolc:  
  
U   
1. Es constitueix, per agrupació de les unitats del Col·legi d'Educació Infantil i Primària Sants Cosme i Damià, de Llíber, codi 14417653, i del Col·legi d'Educació Infantil i Primària Mosquera, d'Alcalalí, codi 06170048, el següent centre docent:  
Província: Alacant  
Localitat: Llíber.  
Denominació: Col·legi Rural Agrupat d'Educació Infantil i Primària Terra de Riuraus.  
Codi: 39893851.  
Titular: Generalitat.  
Domicili: carrer de les Escoles, núm. 9, CP 03022.  
Composició: dues unitats d'Educació Infantil (segon cicle) i cinc unitats d'Educació Primària.  
Capacitat: 50 places escolars d'Educació Infantil i 125 d'Educació Primària.  
2. El nou centre impartirà el Programa d'ensenyament en valencià i el Programa d'educació plurilingüe i intercultural, d'acord amb el calendari d'aplicació de la Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià.   
3. A efectes d'escolarització, aquest centre s'adscriu a l'IES Josep Iborra, de Benissa, amb codi de centre 55753369.  
  
Dos  
1. El CRA Terra de Riuraus iniciarà les activitats en el curs escolar 2019-2020.  
2. L'àmbit d'actuació del nou centre seran els aularis situats als municipis de Llíber i Alcalalí.  
  
Tres  
1. El Col·legi d'Educació Infantil i Primària Sants Cosme i Damià, de Llíber, codi 39584474, i el Col·legi d'Educació Infantil i Primària Mosquera, d'Alcalalí, codi 97689492, cessaran les seues activitats a la finalització del curs acadèmic 2018-2019.   
2. Les seues unitats, llocs de treball, plantilla docent, material i equipament s'integraran en els respectius aularis que componen el Col·legi Rural Agrupat d'Educació Infantil i Primària Terra de Riuraus, amb codi 16847258.  
  
Quatre  
1. L'aulari de Llíber se situarà a la seu del CRA, al carrer de les Escoles, núm. 9, d'aquesta localitat, i s'identificarà amb el codi 31360960.  
2. Estarà compost d'una unitat d'Educació Infantil i dues d'Educació Primària.  
3. Els seus llocs de treball seran els següents:  
- 1 d'Educació Infantil  
- 2 d'Educació Primària, 1 d'ells habilitat  
- 1 d'Educació Primària, Llengua Estrangera: Anglés; itinerant compartit amb l'altre aulari del CRA  
- 1 d'Educació Primària, Educació Física; itinerant compartit amb l'altre aulari del CRA.  
  
Cinc  
1. L'aulari d'Alcalalí se situarà al carrer de les Escoles, s/n, d'aquesta localitat, i s'identificarà amb el codi 46911940.  
2. Estarà compost d'una unitat d'Educació Infantil i tres d'Educació Primària (una d'elles habilitada).  
3. Els seus llocs de treball seran els següents:  
- 1 d'Educació Infantil  
- 3 d'Educació Primària, 1 d'ells habilitat i altre d'ells itinerant, compartit amb l'altre aulari del CRA  
- 1 d'Educació Primària, Llengua Estrangera: Anglés; itinerant compartit amb l'altre aulari del CRA  
- 1 d'Educació Primària, Música; itinerant compartit amb l'altre aulari del CRA  
  
Sis  
El règim aplicable al professorat itinerant del Col·legi Rural Agrupat d'Educació Infantil i Primària Terra de Riuraus serà l'establit per l'Ordre 44/2012, d'11 de juliol, de la Conselleria d'Educació, Formació i Ocupació, per la qual es regula el règim aplicable al professorat que presta servei en més d'un centre docent públic d'ensenyament no universitari de titularitat de la Generalitat (DOGV de 17.07.2012).  
  
  
Set  
El personal docent amb destinació definitiva en qualsevol de les unitats que integren el CRA tindrà prioritat sobre qualsevol altre participant per a ocupar les vacants que s'hi produïsquen, sempre que complisquen els requisits exigits en el corresponent sistema de provisió de llocs de treball, i sense que supose la pèrdua de puntuació ni d'antiguitat en el centre. Quan, en aquest sentit, es produïsca la concurrència de dos o més mestres, la prioritat estarà determinada per la puntuació més alta que s'obtinga en el procediment aplicable.  
  
Huit  
L'adscripció del professorat amb destinació definitiva en els col·legis d'Educació Infantil i Primària que es constitueixen com a col·legi rural agrupat es realitzarà de conformitat amb el que es disposa en la Resolució de 8 de maig de 2000, del director general de Personal de la Conselleria d'Educació, per la qual s'estableix el procediment d'adscripció dels mestres amb destinació definitiva en la constitució dels col·legis rurals agrupats d'Educació Primària i Infantil (DOGV de 25.05.2000).  
  
Nou  
El personal docent amb destinació definitiva en els centres esmentats en el punt tres d'aquesta resolució que, com a conseqüència de la integració, s'adscriga al centre de nova creació, mantindrà l'antiguitat que posseïa en el seu centre d'origen, en aplicació del que s'estableix en la disposició addicional tercera del Reial decret 1364/2010, de 29 d'octubre, pel qual es regulen el concurs de trasllats d'àmbit estatal entre personal funcionari dels cossos docents contemplats en la Llei orgànica 2/2006, de 3 de maig, d'educació, i altres procediments de provisió de places per a cobrir per aquells (BOE de 30.10.2010).  
  
Deu  
La Direcció Territorial d'Educació, Cultura i Esport d'Alacant nomenarà l'equip directiu del centre, de conformitat amb el que s'estableix en l'article 137 de la Llei Orgànica 2/2006, de 3 de maig, d'educació, i l'article 17.3 del Reglament orgànic i funcional de les escoles d'Educació Infantil i dels col·legis d'Educació Primària, aprovat pel Decret 233/1997, de 2 de setembre, del Govern Valencià (DOGV de 08.09.1997).  
  
Onze  
S'autoritzen les direccions generals d'aquesta conselleria perquè, en l'àmbit de les seues competències respectives, adopten les mesures necessàries per a l'aplicació i el desenvolupament del que disposa la present resolució.   
  
Dotze  
El que s'estableix en aquesta resolució s'inscriurà en el Registre de Centres Docents de la Comunitat Valenciana.  
  
Tretze  
Aquesta resolució es publicarà en el Diari Oficial de la Generalitat Valenciana; no obstant això, produirà efectes a partir del començament del curs escolar 2019-2020.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, s'hi podrà interposar un recurs potestatiu de reposició o, directament, un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-s'hi davant del conseller d'Educació, Cultura i Esport en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-s'hi davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
València, 18 de setembre de 2019.- El conseller d'Educació, Cultura i Esport: Vicent Marzà i Ibáñez.